Twee Swart Swane : Ons Groet - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Elna Geringer on December 7, 2021 at 12:50pm
Liewe Klasmaats, waar begin ek vandag????
So swart as wat die 2 swane in die foto is, so swart is my hart. Josef het my in Februarie 2014 aan Fotoskool bekend gestel en ek het sommer dadelik aangesluit. 'n Paar maande later het ek vir die kursus ingeskryf en na baie swoeg en sweet het ek my blou F+ gekry waarop ek baie trots was. Iewers in 2015 het ek ook vir Huey laat aansluit en die res daarvan is geskiedenis. Ek het nie nodig om te vertel van al die probleme wat daar was teen die einde van die ou FS blad nie en ek glo julle weet almal van die grys hare wat Igno by gekry het tov die ontwikkeling van die nuwe blad. Ek kan onthou dat in 24 uur siklus, op die ou FS, het daar omtrent 4 "bladsy" en soms meer, foto's gekom en daar moes bont gestaan word om krits by almal te gee. Maar hoe lui die spreekwoord? "Those were the days......." Gelydelik het lede begin weg bly. Van die lede wat in 2014 daar was het minder as 10 oorgebly. Ek kan nie eers begin om te vertel hoe baie ek geleer het nie. Ek het heelwat mentors gehad wat altyd bereid was om te help met fotografiese probleme en ek en Huey het kosbare digitale vriende gemaak maar nou gaan ons groet. Glo my as ek sê dat die besluit glad nie maklik was nie. Aan elkeen wat so getrou deur die jare op ons foto's gekrit het, sê ons baie dankie. Elkeen was so waardeer. Hennie, vir jou saluut ons. Niks was ooit te veel moeite vir jou om raad en hulp te verleen nie. So baie dankies daarvoor.
Ek weet die tyd van die jaar, gaan baie met verlof en die klas loop leeg en daarom is hierdie ook ons Kersfees wense vir elkeen van julle. Mag dit 'n vreugdevolle tyd wees en mag julle dit voluit geniet. Ons wens julle almal ook 'n baie geseënde 2022 toe en glo en vertrou dat die nuwe jaar net die mooiste vir julle sal inhou
Hennie Cronjé December 8, 2021 at 12:42pm
Huey en Elna, ons is hartseer dat julle besluit het om Fotoskool te verlaat. As dit saam met julle ander verpligtinge te duur geraak het, kan julle gerus vir Igno vra vir vryskelding van die gelde. Julle bydraes op Fs is sô waardevol vir almal, dat ons julle graag hier sal wil behou. Oorweeg dit asb!